জেলা সৃষ্টির পূর্বে পার্বত্য চট্টগ্রাম কতিপয় রাজা বা নরপতি কর্তৃক ঐতিহ্যবাহী শাসন ব্যবস্থায় শাসিত হত। ১৮৬০ সনে এ অঞ্চলকে জেলায় রূপামত্মর করে সরাসরি ব্রিটিশ শাসনাধীনে আনা হয়। সম্ভবতঃ ১৮৬৬ সনে চট্টগ্রাম জেলার দক্ষিণাঞ্চলকে নিয়ে ¢বোমাং সার্কেল’ এবং উত্তর পশ্চিমাংশ নিয়ে ¢মং সার্কেল’ সৃষ্টি করা হয়। এভাবে সমগ্র পার্বত্য চট্টগ্রামকে চাকমা, বোমাং ও মং সার্কেলে বিভক্ত করে তিন সার্কেল চীফের অধীনে ন্যসত্ম করা হয়। চীফগণ হেডম্যান বা মৌজা প্রধান ও কার্বারী বা গ্রাম প্রধানদের সহযোগিতায় রাজস্ব প্রশাসন পরিচালনা করেন। পরবর্তীতে পার্বত্য চট্টগ্রামে বসবাসরত উপজাতীয়দের স্বতন্ত্র ও স্বকীয় সত্ত্বা সংরক্ষণের লক্ষ্যে ১৯০০ সনে পার্বত্য চট্টগ্রাম শাসন বিধি প্রবর্তন করা হয়। বর্তমানেও উক্ত শাসন বিধি কতিপয় সংশোধন সাপেক্ষে বলবৎ আছে। তবে কালের বিবর্তনে এ জেলার শাসন ব্যবস্থায় অনেক পরিবর্তন এসেছে। এ অঞ্চলে বসবাসরত অনগ্রসর জনগোষ্ঠির সর্বাঙ্গীন উন্নয়নের লক্ষ্যে তিন পার্বত্য জেলায় স্থানীয় সরকার পরিষদ স্থাপনকল্পে ১৯৮৯ (সংশোধিত ১৯৯৮) সনে স্থানীয় সরকার পরিষদ আইন সমূহ প্রবর্তন করা হয়। সম্প্রতি পার্বত্য চট্টগ্রাম শামিত্মচুক্তির আলোকে পরিষদ সমূহকে অধিকতর ক্ষমতা প্রদানের লক্ষ্যে আইন সমূহ সংশোধন করা হয়েছে।